Vaihtamalla paranee: Ryöstö!\nYli puoli vuotta on täällä saanut elellä ilman roistoja. Nyt sitten, keskellä kirkasta päivää, kahdenkymmen poliisin keskellä se sitten tapahtui. Muutenkin tapahtumarikkaan viikon keskellä alkaa jo odottaa, että viikko päättyy ja voi aloittaa seuraavan puhtaalta pöydältä.\nÄitini kanssa mentiin koirarannalle ja parkkeerattiin auto vilkkaalle parkkipaikalle. Supervilkkaaksi sen vielä teki samaan aikaan alkanut harrikkatapaaminen, joka toi paikalle ja viereiseen kahvilaan noin 100 harrikkaa ja parikymmentä valvovaa poliisia. Puolitoista tuntia pois autolta ja ajoimme kotiin. Kotipihalla sitten ihmetystä, kun fleege kadonnut. Ajateltiin, että tipahtanut johonkin autosta noustessa.\nMutta sitten. Ahaa, puuttuu mun mun neule. Ahaa, puuttuu äitini silmälasit.\nTyperät. Autoon ei pidä jättää mitään. Tarkkana olen ollut, ettei mitään vähänkään arvokasta jää sinne. Mutta kyllähän nyt käytetyt vaatteet voi jättää. Ei voi. Ei todellakaan voi.\nOvet oli varmana lukossa eikä murtojälkiä ole. Ammattimaista. Vuokra-autoja varmasti vuokraa myös vorot, jotka sitten teettävät tupla-avaimet ja jahtaavat vuokra-autoja.\nOnneksi koira ei ollut kyydissä. Painajainen.\nNyt on sitten tehty rikosilmoitus. Eli soitto National Policelle 902 102 112. Siellä valinta numerolla, että haluaa selvittää asian englanniksi. Puhelimessa selvitin tapahatuneen, auton tiedot ja kadonneiden tavaroiden tiedot. Seuraavaksi poliisi lähettää raportin Fuengirolan National Policeen, josta raportti tulostetaan ja käyn sen allekirjoittamassa. Ihanaa, kaiken tämän voi tehdä 24/7.\nSellaista tekemistä tähän lauantai-iltapäivään.\nLähettänyt Anni klo 15.03\nTunnisteet: aurinkorannikko, aurinkoranta, automurto, costa del sol, rikosilmoitus, ryöstö\nAnonyymi 22. huhtikuuta 2015 klo 13.30\nRyöstö on aina ryöstö ja tunne siitä, että joku on käynyt tsekkaamassa autoasi hätkähdyttää aina!\nKoiraranta on kyllä yksi suosikkipaikkani vaikka nykyisin minulla ei olekaan omaa koiraa. Se ilon määrä on uskomaton, kun koirat kirmaavat porukoissa tai yksikseen rantaviivalla. Harvoin näkee nahisteluja ja aina välillä koira palaa omistajansa pyyhkeelle vaikka vain tsekkaamaan, onko vielä eväitä. Usein juuri mm.noutajat ovat eväskorista kiinnostuneita. Vielä voi käydä juomassa suolatonta vettä jalkojenpesupaikalta. Kateeksi käy jopa Espanjan koiria! Ehkäpä joku päivä saan vielä oman koiran esim. löytökoirista.\nAnni 25. huhtikuuta 2015 klo 9.45\nTodella ärsyttävää ryöstöhommat. Toisaalta hyvä, että kerran käy, se taas vaan varmistaa omaa ajattelua, että MITÄÄN ei pidä jättää autoon.\nTäällä sekä koiraranta että koirapuisto on todella mukavia paikkoja. Koirat käyttäytyy käsittämättömän hyvin. Heh, mun noutaja tosiaan änkesi ihmisten kasseille. Ikuinen nälkä! Mutta onneksi ihmiset, jotka evätkorit tuo koirarannalle, ymmärtävät myös, että joku saattaa kiinnostua ja osaavat nätisti ajaa pois.\nNeitonen ja koiranen kukkakedolla


Korkeakoulupedagogiikan tila ja uudistaminen -arviointi - Karvi.fi\nKoulutuksen arviointisuunnitelman (2020–2023) mukaan vuosina 2022–2023 toteutetaan arviointi Korkeakoulupedagogiikan tila ja uudistaminen. Suunnitelman mukaan arviointi tuottaa tietoa korkeakoulupedagogiikan nykytilasta, kuten korkeakoulujen pedagogisista linjauksista ja toimintamalleista, digitalisaation roolista opetuksessa ja oppimisessa, korkeakoulujen sisäisistä opetuksen ja koulutuksen kehittämistoiminnoista sekä korkeakoulujen yhteistyöstä pedagogiikan kehittämiseksi. Lisäksi tuotetaan tietoa opettajien pedagogisen osaamisen tukemisesta ja kannusteista. Arviointi tukee korkeakouluja korkeakoulupedagogiikan kehittämistyössä ja uudistamisessa. Arvioinnin taustalla ovat Korkeakoulutuksen ja tutkimuksen visio 2030 sekä opetus- ja kulttuuriministeriön rahoittamat korkeakoulupedagogisen osaamisen kehittämishankkeet.\nKorkeakoulupedagogiikan tila ja uudistaminen -arvioinnin suunnittelu- ja arviointiryhmään on nimetty seuraavat henkilöt:\nprofessori Auli Toom, Helsingin yliopisto (puheenjohtaja)\nhankepäällikkö Tuula Heide, Digivisio 2030 -hanke\nopiskelija Ville Jäppinen, Tampereen yliopisto\njohtaja Asko Karjalainen, Oulun ammattikorkeakoulu\nprofessori Päivi Tynjälä, Jyväskylän yliopisto\nMira Huusko, puh. 029 533 5565, mira.huusko@karvi.fi


YO-Talo | Mainostoimisto Haippi\nPainotyöt – Digimainonta\nJo viiden vuosikymmenen ajan asiakkaitaan palvelleella Yo-talolla koet mahtavia elämyksiä historiallisessa miljöössä.\nVaihtelevat artistit ja esitykset, klubit ja discot yhdessä maistuvien juomien ja rennon meiningin kanssa takaavat sinun ja ystäviesi illan onnistumisen.\n1901 vuonna alun perin pankiksi rakennetussa talossa voi mainiosti järjestää myös erikokoisia yksityistilaisuuksia ruokailuineen. Yo-talon isoon saliin mahtuu pöytien ääreen istumaan yli kaksisataa henkeä. Konserteista, klubeista ja discoista voi kerralla nauttia jopa 400 henkeä.


Työn ytimessä: Personal Trainer Lia Strandberg | Oikotie Työpaikat\nTyön ytimessä: Personal Trainer Lia Strandberg\nLia Strandberg kartoo työstään Personal Trainerina ja liikunta-alan ammattilaisena.\nOlen aina pitänyt urheilemisesta ja liikunnasta. Ylä-asteen jälkeen opiskelin liikunnan ohjaajan pätevyyden Solvallan Urheiluopistossa ja valmistuttuani sain alan töitä. Tuolloin työni koostui pääasiassa ryhmäliikunnanohjaajan tehtävistä. Vuosien saatossa olen jatkokouluttautunut erikseen mm. Personal Traineriksi ja CrossTraining-valmentajaksi, jotka puolestavaan ovat muokanneet tämän hetkistä työnkuvaani.\nMinulla on pääasiassa yksilö- ja pienryhmä asiakkaita, joille ohjaan heidän tavoitteisiin sopivia treenejä mm kuntosalia, kehoa monipuolisesti haastavia treenejä ja kehoa mobilisoivia harjoituksia. Lisäksi toimin CrossTraining-valmentajana. Asiakkainani ovat sekä yritykset, että yksityishenkilöt.\nMinulla on harvoin kahta täysin samanlaista päivää. Vakituiset yritysryhmät ja CrossTraining valmennukset ovat viikoittain samaan ajankohtaan mutta muut työt vaihtelevat päivittäin. Saatan aloittaa aamun salilla asiakkaiden kanssa ja jatkaa siitä omalla treenillä, istua kahvilassa vastaamassa sähköposteihin, kirjoittaa ohjelmia puhtaaksi ja mennä illaksi takaisin valmentamaan. Joinain päivinä taas minulla on asiakkaita aamusta iltaan ja taukoa vain sen verran, että saa syötyä välissä.\nAlan monipuolisuus ja se, että aina on uutta opittavaa. Työni yksi hienoja puolia on, kun saan olla mukana tukemassa asiakkaita heidän projekteissaan. Kun asiakkaat voittavat itsensä, kehittyvät ja saavuttavat tavoitteensa, se on palkitsevaa myös minulle. Muiden tsemppaaminen ja kannustaminen suorituksiin, joihin he eivät itse tienneet pystyvänsä, on parasta!\nKaikkien kropat eivät vastaanota muutoksia toivotulla tavalla ja joskus vaatii aikaa ja kärsivällisyyttä saada tuloksia aikaan pitkällä tähtäimellä. Tällöin on välillä haastavaa saada asiakkaan motivaatio pysymään yllä ja luomaan uskoa siihen, että työ varmasti kantaa vielä tulosta.\nVapaa-ajan pyrin hyödyntämään akkujen lataamiselle. Omat treenit vievät jonkin verran aikaa muulta tekemiseltä mutta nautin niistä. Useimmiten parasta ovat pienet asiat, kuten kuppi teetä fiilistelyjen kera, kävely raittiissa ilmassa tai laatu-seura ja hyvä ruoka.\nLiikunta-ala on hyvin laaja ala, se muuttuu ja kehittyy koko ajan ja alalta löytyy erilaisia työtehtäviä. Ole valmis oppimaan, kehittymään ja etsimään sinun oma juttusi. Työt painoittuvat paljon perus toimistoaikojen ulkopuolelle, joten siihen on myös hyvä asennoitua.